Бусалба нехан дегнаш чу безам кхуллург ду иза, уьш дуьненан муьлххачу маь11ехь белахь а. Дийнаххьий, бусий пхоьазза цу т1е йоьрзу яххьаш а, дегнаш а, цхьаъ бен воцчу Аллах1ана хьаста а лой. Делан доттаг1чо Ибрах1има (Делера маршалла хуьлда цунна) иза доьттичхьана дуьйна, массо а меттера бусалбанаш Хьаьжц1а бог1у шайн хьаждаран ламасташ кхочушдан а, сийлахь долчу Хьаьжц1енна гонаш баха а. И Хьаьжц1а нахана уггар хьалха доьттина ц1а ду, цаьрга цу чохь, нийсонна а, билгал долчунна а т1ехь болуш, Далла 1ибадат ц1енчу (талхазчу а, г1алатло йоцчу а) кхетамца дайтархьама.